KÄÄNNEKOHTA Löydä todellinen itsesi
Tervetuloa Käännekohtaan.
Etsimme tänään todellista itseämme.
Tulossa: nigerialaisen poliitikon vaimo pysäyttää hänet.
Mies tulee ammutuksi.
Sheryl Brady tuli tunnetuksi T.D. Jakesin konferenssissa.
Erica Linney puhui hänen kanssaan todellisen itsemme löytämisestä.
Sheryl on ensimmäinen nainen, -
joka puhui T.D. Jakesin miestenkonferenssissa.
Pian sen jälkeen -
Jakes nimitti hänet Potter's House -seurakunnan pastoriksi.
Sheryl kertoo kirjassaan, -
kuinka hän tuli ujosta ihmisestä kansainväliseksi puhujaksi.
Kirjasi opettaa löytämään oman itsensä.
Yksi luvuista käsittelee Jaakobin painia enkelin kanssa.
Kirjoitit: "Jos aiomme löytää kaiken, -
minkä Jumala on sisimpäämme laittanut, -
emme voi pelätä painia Hänen kanssaan itsemme löytämiseksi."
Täsmentäisitkö hieman?
Raamattu ei piilota henkilöhahmojensa vikoja.
Se kertoo avoimesti Daavidin epäonnistumisista.
Näemme Hänet mahtavana johtajana, sekä epäonnistujana.
Hän epäonnistui mm. isänä.
Raamattu myöntää henkilöidensä tekemät virheet.
Me olemme kaikki ihmisiä.
Meidän ei tarvitse olla virheidemme summa.
Meidän tarvitsee joskus kuulla, että emme ole virheitä.
Raamatun henkilötkin tekivät virheitä, -
mutta Jumala käänsi tilanteen heidän parhaakseen.
Olet kokenut kovia elämässäsi.
Menetit isäsi 12-vuotiaana.
Seurakuntasi suljettiin, vaikka Jumala oli käskenyt avata sen.
Kuinka kokemuksesi ovat vaikuttaneet sinuun?
Kaikin tavoin.
Mikään kokemamme ei mene hukkaan.
Kun pääsemme käsiksi Jumalan tarkoitukseen, -
Hän käyttää kokemuksiamme parhaaksemme.
Se koskee niitä, jotka rakastavat Jumalaa -
ja ovat kutsutut Hänen aivoituksensa mukaan. Room. 8:28
Jumala kääntää pahan vaikutuksen parhaaksemme.
T.D. Jakes pyysi sinua puhumaan miestenkonferenssissa, -
jossa kukaan nainen ei ollut aiemmin puhunut.
Suostuit heti, mutta mietitkö katkaistuasi puhelun, -
että mihin sitä tulikaan lähdettyä?
Ajattelin haukanneeni liian ison palan kakkua.
Minulle on kuitenkin opetettu, että Herralle ei vastata "ei".
Olin unessa, kun T.D. Jakes soitti minulle.
Tajusin vasta hetken päästä tilanteen todellisuuden.
Hän pyysi minua puhumaan seuraavana aamuna konferenssissa.
Hän sanoi, että olin ensimmäinen naispuhuja koskaan.
Kysyin: "Oletko varma tästä?"
Hän sanoi: "Pystyt siihen."
Jumalan miehen ääni ja Jumalan ääni yhdistyivät, -
ja sain tukea perheeltäni ja ryhmältäni.
Tajusin, että taistelu on Herran.
Kuultuamme että T.D. Jakes ei ole paikalla, -
ajattelin joukkopaon alkavan.
Jumalan armo oli kuitenkin läsnä.
Miehet tulivat alttarille ja vuodattivat sydämiään Jumalalle.
Kiitin Jeesusta helpottuneena.
Jumala voi siunata meitä niin suuresti, -
että voimme antaa kunnian vain Hänelle.
Innoittiko tämä kokemus kirjasi kirjoittamiseen?
Omalta osaltaan.
Tiesin vasta 30-vuotiaana olevani saarnaaja.
Ajattelin olevani ylistäjä lopun elämääni perhettäni tukien.
Jumala toi asian tietoisuuteni aivan puskista.
Olin ihmeissäni, sillä olin ujo.
En uskonut osaavani puhua.
Nytkin puhun vain Jumalan armosta.
Tajusin 40-vuotiaana, että minussa on pastorin vikaa.
50-vuotiaana esiin nousi kirjailijan osa.
Meissä on asioita, joista emme ehkä tiedä mitään.
Koskaan ei ole liian myöhäistä.
Raamattu sanoo, että meillä on aarre saviastioissa, -
jotta voima olisi Jumalasta, eikä meistä. 2. Kor. 4:7
Koskaan ei ole liian myöhäistä.
Näemme todellisen itsemme Jumalan silmin katsottuna.
Kohta näemme miesten joutuvan aseelliseen väijytykseen.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti." Jes. 40:8
Seuraavan tarinan mies teki mitä vain saadakseen rahaa.
Hän uskoi rahan tuovan onnea.
Hän huomasi kuitenkin, -
että vääryydellä hankittu vauraus tuo ongelmia.
Tavoitteeni oli hankkia 330 000 euroa, ennen kuin olisin 25-vuotias.
Kova työ ei kuulunut Ivanin suunnitelmiin.
Se oli helppoa ja tuottoisaa.
Ivania ei kasvatettu siten.
Hän oppi Jumalasta nuorella iällä seurakunnassa.
Lauloin ylistystä kuorossa.
Vanhempani pakottivat meidät rukoilemaan.
Vanhemmat erosivat ja hän löysi itselleen esikuvia kaduilta.
Kasvoin Chicagossa.
Ihmiset välittivät huumeita joka puolella.
Heillä oli hyvät vaatteet ja autot.
Ivan alkoi tienata paljon rahaa huumeita myymällä.
Perhe huomasi muutoksen.
Perheeni tiesi mistä oli kyse.
He alkoivat rukoilla vapautumiseni puolesta.
Kerran hän nousi toista jengiä pakenevan ystävänsä kyytiin.
He jäivät vihollisen käsiin.
Autosta loppui bensiini.
Vastapuoli alkoi tulittaa meitä konekiväärein.
Hänen ystävänsä kuoli 19 osuman seurauksena.
Ivan sai seitsemän osumaa.
Sain osumia rintaani, selkääni ja vatsaani.
Kuolemanvaarakaan ei saanut Ivania lopettamaan huumepeliä.
Mietin, olenko valmis kuolemaan.
Nuorena miehenä se oli minulle kunnia-asia.
Saisin kunniaa uhrautuessani naapurustoni puolesta.
Osa Ivanin ystävistä oli tullut uskoon.
Yksi heistä osoitti Ivanille toisen tavan elää.
Hän oli aiemmin kanssamme kaduilla.
Hänellä oli rauha itsensä kanssa, joten kuuntelin häntä.
Ivan uskoi kuitenkin löytävänsä rauhan talouden turvin.
Asetin tavoitteeni vajaaseen 200 000 euroon saakka.
Saavutin tavoitteeni.
Koin saaneeni tarvittavan itseni suojelemiseksi.
Ivan tunsi olevansa voittamaton, -
kunnes joutui erään kerran väijytykseen veljensä kanssa.
Sain yhdeksän osumaa.
Järkytyin, kun näin veljeni tulevan ammutuksi.
Koin kuoleman läsnäolon.
Kiitin Jumalaa, vaikka olin vielä synnintekijä, -
sillä tiesin Hänen pitäneen minut elossa.
Myös veli selvisi hengissä.
Ivan ymmärsi, että raha ei tuonut hänelle turvaa.
Oli vaikeaa murtaa uskomus, että kuolisin kaduilla.
Vanhempani kertoivat minulle Jumalasta.
Isäni auttoi minua uskontiellä ja opasti minut Sanan ääreen.
Sisko antoi hänelle videon T.D. Jakesin saarnasta.
Hän puhui, kuinka yritämme tarjota turvaa itsellemme.
Hän vaikutti puhuvan vain minulle.
Kuulin Pyhän Hengen sanovan: "Sinun täytyy päästää irti."
Otin Jeesuksen vastaan.
Tunsin rauhaa.
Tunsin puhdistuvani katkeruudesta ja vihasta.
Ivan katkaisi suhteensa jengiin.
Soitin kaikille, joiden kanssa olin ollut tekemisissä.
Sanoin lopettavani.
Luovutin heille huumeet ja rahat.
Ivan muutti isänsä luo ja aloitti uuden elämän.
Jumalan rakkaus on ihmeellistä.
En ansainnut sitä, mutta sain sen.
Se, että Hän valitsi minut, todistaa Hänen armostaan.
Hän tekee suuria asioita heille, jotka laskevat Hänet sisään.
Jumalan rakkaus on ihmeellistä, sillä sitä ei voi ansaita.
Se on ilmaista ja ehdotonta.
Hylkää epäjumalat ja anna sydämesi elävälle Jumalalle.
Näemme katkon jälkeen nigerialaisen poliitikon.
"Jos joku janoaa, niin tulkoon minun tyköni ja juokoon.
Joka uskoo minuun, -
hänen sisimmästään on, niin kuin Raamattu sanoo, -
juokseva elävän veden virrat." Joh. 7:37-38
"Sillä niin kuin maa tuottaa kasvunsa -
ja niin kuin kasvitarha saa siemenkylvönsä versomaan, -
niin saattaa Herra versomaan vanhurskauden -
ja kiitoksen kaikkien kansojen nähden." Jes. 61:11
Richmond Leigh halusi poliitikoksi keinolla millä hyvänsä.
Yksi hänen läheisistään antoi salaa äänensä jollekulle muulle.
Olin tyypillinen nigerialainen poliitikko.
Tein mitä tahansa menestyksen eteen.
Tri. Leigh halusi astua seuraavalle tasolle elämässään.
Lähdin mukaan politiikkaan.
Richmond nousi maineeseen politiikassa -
ollessaan ehdolla apulaiskuvernööriksi kansallispoliittisen puolueen jäsenenä.
Puolue hävisi vaalit, ja Richmond uskoi tietävänsä syyn.
Vaimoni rukoukset olivat yksi syy vaalitappioomme.
Richmond ja Leah menivät naimisiin lääketiedettä opiskellessaan.
Leah löysi Jeesuksen ja pyysi Richmondia jakamaan uskonsa.
Tiesin, että avioliittomme ei olisi tasapainossa, -
jos toinen syntyisi uudesti ylhäältä ja toinen ei.
Pidin ajatusta hölynpölynä.
Miehen täytyi tehdä töitä ja kehittää yhteisöä politiikan myötä.
Politiikka Nigeriassa oli tuohon aikaan enemmän kuin johtamista.
Se vaati osanottajilta suuria.
Se vaikutti mm. moraaliin, hengellisyyteen, talouteen.
Vaimoni ymmärsi, että se tie johtaisi tuhoon.
En halunnut pakottaa häntä uskoon, sillä se ei toiminut minuunkaan.
Jumalan täytyi muuttaa hänet.
Jumala osoitti minulle tekevän sen ajallaan.
Richmond oli vakuuttunut rukouksien haittaavan hänen politiikkaansa.
Käskin häntä olemaan rukoilematta.
Tiesin rukousten aiheuttavan meille vaalitappion.
Richmond esti Leahin pääsyn seurakuntaan.
Käskin häntä valitsemaan minun ja Jumalansa välillä.
Hän ei vastannut mitään ja jatkoi rukouksiaan.
Richmond oli päätöksen edessä.
Käskin häntä lähtemään kotiin.
Hän päätti ostaa Leahille yksi- suuntaisen lipun kotimaahansa, -
mutta jotain järisyttävää tapahtui.
Tuona iltana noin klo 10-11 aikaan -
kuulin äänen.
Se täytti koko huoneen.
"Richmond, taistelet minua vastaan."
Vastasin: "En minä taistele sinua vastaan."
Tiesin välittömästi, että se oli Jumalan ääni.
Ääni sisälsi Jumalan piirteet ja luonteen.
Kukaan ei kertonut sitä minulle, mutta tiesin asian olevan niin.
Sanoin, että vaimoni on ongelma, sillä hän ei tue päätöstäni.
Ääni sanoi: "Taistelet minua vastaan.
Olisit jo kuollut ilman minua."
Näin kuin pikakelauksella ne hetket, jolloin olisin kuollut.
Aloin itkeä.
Sanoin olevani pahoillani.
Tein sovinnon Jumalan kanssa.
Hän pyysi ystäväänsä viemään hänet seurakuntaan aamulla.
Hän sitoutui palvelemaan Herraa.
Olin uusi luomus siitä alkaen.
Soitin vaimolleni ja sanoin, -
että hänen Jumalansa on myös minun Jumalani.
Sanoin kohdanneeni Hänet.
En enää koskaan palannut politiikkaan.
Olin uusi ihminen.
Tulimme vaimoni kanssa yhdeksi.
Leah on kiitollinen voimasta rukoukseen -
avioliiton särkymisen uhalla.
Olen hyvin kiitollinen, etten tehnyt väärää valintaa.
He toimivat nykyään pastoreina Father's House -seurakunnassa.
Richmond löysi täyttymyksen kaipuunsa Jeesuksessa.
Mitä Richmond oppi Jumalasta?
Ei ole ketään Jumalan kaltaista.
Ketään ei voi verrata Häneen.
Hän on Jumala.
"Jumala", tarkoittaa Kaikkivaltiasta Jumalaa.
Hän on taivaan ja maan Luoja.
Häntä ei voi kuvailla sanoin.
Kuvaukseni Hänestä on Raamatusta.
Hän on kaikki kuvaukset ylittävä Jumala.
Jumala on sanoinkuvaamaton.
Hänen täytyy joskus ohjata meidät oikealle tielle.
Saatamme kokea epäonnistuneemme, mutta se on parhaaksemme.
Kuinka voimme nähdä Jumalan ihmeellisenä?
Hänet täytyy päästää sisään.
Hänen täytyy antaa osoittaa olevansa sellainen Jumala, -
että kaiken jälkeen emme voi sanoin kuvailla Häntä.
Jos sallimme sen, tulemme näkemään Hänen ihmeellisyytensä.
Matka alkaa rukouksella, jossa kutsumme Hänet sisimpäämme.
Rukoillaan yhdessä.
Jumala, kiitos mahdollisuudesta nähdä tämä ohjelma.
Kiitos Richmondin todistuksesta.
Kaikki menee pieleen tällä hetkellä.
Haluan kokea ihmeellisyytesi, josta sain kuulla tänään.
Jeesus, tule elämääni.
Osoita tie, joka johtaa luoksesi.
Annan elämäni sinulle nyt.
En selviä yksin.
Jeesus, kutsun sinut sisään, aamen.
Jos rukoilit kanssani, otathan meihin yhteyttä.
Jatketaan katkon jälkeen.
"Jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää.
Joka elämäänsä rakastaa, -
kadottaa sen, mutta joka vihaa elämäänsä tässä maailmassa, -
hän on säilyttävä sen ian- kaikkiseen elämään.” Joh. 12:24-25
Jos haluat Muyiwan konserttiin, palvelukseen tai puhujaksi, -
ota yhteyttä ruudussa näkyvän numeron tai kotisivujen kautta.
Kiitos jälleen seurastanne.
Kuulemme lopuksi Chris Tomlinin musiikkia.
Näkemiin ja Jumalan siunausta.
CHRIS TOMLIN "Nostan käteni"
Ole rauhassa, on olemassa parantaja.
Hänen rakkautensa on merta syvempi.
Hänen armonsa ei petä.
Hänen käsivartensa ovat heikon linnake.
Nouskoon usko.
Nostan käteni uskoakseni jälleen.
Olet turvani ja voimani.
Jumala, kun vuodatan sydäntäni, -
muistan että olet ikuisesti uskollinen.
Ole rauhassa, on olemassa joki, joka virtaa Golgatalta.
On olemassa lähde janoiselle.
Armosi valtaa minut.
Nouskoon usko.
Nostan käteni uskoakseni jälleen.
Olet turvani ja voimani.
Jumala, kun vuodatan sydäntäni, -
muistan että olet ikuisesti uskollinen.
Nouskoon usko.
Avaa silmäni.
Suomennos: Antti Malvisto